पाएं अपने शहर की ताज़ा ख़बरें और फ्री ई-पेपरडाउनलोड करें
पुराने झगड़े में बदला लेने का लेकर कुछ युवकों ने एक मकान में रह रहे लोगों पर हमला कर दिया। घटना सीसीटीवी कैमरे में भी कैद हो गया। पूरी वारदात के दौरान गली-मोहल्ले वाले भी इस हंगामे को देखते रहे और कोई भी छुड़ाने के लिए नहीं आया। इसमें करीब 10 से 12 युवक बाइक तोड़ते और मारपीट करते नजर आ रहे हैं।
सुखपुरा चौकी पुलिस चाैकी में दी शिकायत में गांव कंसाला निवासी राहुल ने बताया कि वह फिलहाल राजीव कॉलोनी में रहता है। उसके भाई के साथ किसी बात को लेकर दो युवकों से कुछ दिन पहले झगड़ा हुआ था। इस बारे में राजीनामा भी हो गया, लेकिन रंजिशन अचानक 10-12 लड़कों के साथ घर पर आकर तोड़फोड़ कर दी।
जैसे ही दरवाजा खोला तो एक लड़के ने हाथ पर चाकू मार दिया और दूसरे ने लट्ठ माथे में मारा। इसके बाद 4 युवकों ने अंदर घर में घुसकर बहन व पिता के साथ मारपीट की। बाहर गली में खड़ी बाइक को भी डंडों से तोड़ दिया। इसमें बाइक की टंकी, मीटर हेडलाइट, मोटरगार्ड भी तोड़ दिया। जब भाई साहिल शोर सुनकर आया तो सभी लड़के भाग गए। जाते-जाते जान से मारने की धमकी भी दे गए हैं। यह पूरा वाकया एक सीसीटीवी में कैद हो गया।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn